අද ට්‍රෝලර් යාත්‍රා මගින් මෙරටට රැගෙන එන්නේ හෙරොයින්, හෂීෂ්, කේරළ ගංජා වැනි විනාශකාරී මත්ද්‍රව්‍යය. අදටත් මීගමුව මුහුදු තීරය හරහා මෙම ජාවාරම් ඉතා සූක්ෂ්ම ලෙස සිදුවන බව කියැවේ. ඉන්දියාවේ ත්‍රිවේන්ද්‍රම් හා ගෝවේ නගරවල සිට මෙම මත්ද්‍රව්‍ය මීගමුව වෙරළට රැගෙන එන බව සැලකෙන අතර, එම නගරවල සිට මීගමුවට පැමිණීමට ට්‍රෝලර් යාත්‍රාවකට ගතවන්නේ පැය දෙකකටත් අඩු කාලයකි. ඉන්දියානු හා පාකිස්තානු ජාතිකයෝ මෙරට ජාවාරම්කරුවන් හා එක්ව මෙම ජාවාරම් ක්‍රියාත්මක කරති. විදේශ සංචාරකයින් ද ඉලක්ක කරගත් ගණිකා නිවාස රැසක් මීට වසර කිහිපයකට පෙර මීගමුවේ තිබිණි. කුරණ හා මෝලවත්ත ගණිකා නිවාස ඒ අතර ප්‍රධාන ඒවාය. කට්ටුව ප්‍රදේශයේ ද ගණිකා නිවාස පිහිටා තිබිණි. කඩොල්කැලේ ප්‍රදේශයේ ඉදිවෙමින් තිබූ හෝටලයක් ඉදිකිරීම නවතන්නැයි කියා ජනතාව කළ උද්ඝෝෂණයකට නායකත්වය දුන් අබා කොස්තා පියනම මීගමුවේ ගණිකා ව්‍යාපාරයට එරෙහිව දැඩි සටනක් ගෙනගිය අතර, එහි ප්‍රතිඵලයක් ලෙස 2001 මැයි 11 දින විසිපොළකට පිහියෙන් ඇන සාහසිකයින් විසින් මල්වත්ත දේවස්ථානයේ පියතුමන් වූ අබා කොස්තා ඝාතනය කරන ලදී.
ඉන්දියාවේ කුමන නගර වලින් මේවා රැගෙන එන්නේද?
ත්‍රිවේන්ද්‍රම් හා ගෝවේ නගරවල සිට